CELEX: 62020TN0586
Language: el
Date: 2020-09-24 00:00:00
Title: Υπόθεση T-586/20: Προσφυγή-αγωγή της 24ης Σεπτεμβρίου 2020 — MN κατά Europol

14.12.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 433/55
            
         
      Προσφυγή-αγωγή της 24ης Σεπτεμβρίου 2020 — MN κατά Europol
      (Υπόθεση T-586/20)
      (2020/C 433/69)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: MN (εκπρόσωποι: S. Orlandi και T. Martin, δικηγόροι)
      
         Καθού-εναγόμενος: Οργανισμός της Ευρωπαϊκής Ένωσης για τη Συνεργασία στον Τομέα της Επιβολής του Νόμου (Europol)
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 6ης Μαρτίου 2020 περί μη ανανεώσεως της συμβάσεως εργασίας αορίστου χρόνου του προσφεύγοντος-ενάγοντος·
               
            
                  —
               
               
                  να υποχρεώσει τον Europol να του καταβάλει ποσό ύψους 25 000 ευρώ ως αποκατάσταση της ηθικής βλάβης που υπέστη ο προσφεύγων-ενάγων λόγω της προσβαλλομένης αποφάσεως·
               
            
                  —
               
               
                  να καταδικάσει τον Europol στα δικαστικά έξοδα.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής του, ο προσφεύγων-ενάγων προβάλλει δύο λόγους.
      
                  1.
               
               
                  Με τον πρώτο λόγο προβάλλεται έλλειψη νομιμότητας του κριτηρίου που χρησιμοποιήθηκε προς δικαιολόγηση της μη ανανεώσεως της συμβάσεως εργασίας αορίστου χρόνου του προσφεύγοντος-ενάγοντος, καθόσον δεν καθιστά δυνατό τον προσδιορισμό του συμφέροντος της υπηρεσίας.
               
            
                  2.
               
               
                  Ο δεύτερος λόγος, ο οποίος προβάλλεται επικουρικώς, αφορά πλείονες περιπτώσεις πρόδηλης πλάνης εκτιμήσεως τις οποίες ενέχει, κατά τον προσφεύγοντα-ενάγοντα, η προσβαλλόμενη απόφαση.